Koning Charles loop onder nog ŉ eiergooier deur’n 20-jarige man is in hegtenis geneem nadat hy koning Charles III met ’n eier probeer gooi het(Foto: Alexis (sowing discord in the west). Twitter) ’n 20-jarige man is in hegtenis geneem nadat hy koning Charles III Dinsdag in Luton, in die noorde van Londen, met ’n eier probeer gooi het. Die voorval kom minder as ŉ maand nadat die monarg óók moes koes vir vlieënde eiers tydens ŉ besoek aan die noorde van Engeland. Die 74-jarige koning was in Luton om gemeenskapsleiers en vrywilligerorganisasies te ontmoet, ŉ nuwe Sikh-tempel te open en ŉ nuwe openbarevervoerstelsel te besoek. Volgens die polisie in Bedfordshire is die man wat in hegtenis geneem is, buite die Luton-stadsaal aangehou en vir ondervraging na die polisiestasie geneem. Maroela Media het vroeër berig Charles en sy vrou, Camilla, was op 9 November in York toe hulle met eiers gegooi is. Tydens die voorval is gehoor hoe ŉ man skreeu “die land is gebou op die bloed van slawe” en “nie my koning nie” voor polisiebeamptes hom aangekeer het. Volgens verslaggewers het die betoger die koninklike egpaar ook uitgejou voor hy glo die eiers na hulle gegooi het. Die verdagte is later op borgtog vrygelaat. Nuwe bewerings van rassisme het Buckinghampaleis verlede week getref nadat ŉ senior paleisamptenaar glo ŉ swart, Britse welsynswerkers herhaaldelik gevra het waar sy “regtig” vandaan kom. On Tuesday evening, English media reported that a resident of the city of "Luton" in the east of the country welcomed "Charles III" the King of England with an egg. pic.twitter.com/n0noHCzAR0 — The last word (@Thelast05015969) December 7, 2022